19 Mo torong e Daniele a neng a e tlhalosetsa Nebukadenesare, Roma e tshwantshediwa ke maoto a tshipi. (Dan. 2:33) Gape Daniele o ne a bona ponatshegelo e e tlhalosang sentle e seng fela Mmusomogolo wa Roma mme gape le mmuso wa lefatshe lotlhe o o neng o tla tswa mo go Roma. (Bala Daniele 7:7, 8.) Makgolokgolo a dingwaga, Roma e ne e bonala ‘e boifisa e bile e boitshega mme e nonofile ka tsela e e sa tlwaelegang’ mo babeng ba yone. Le fa go ntse jalo, boporofeti bo ne bo boleletse pele gore “dinaka di le lesome” di ne di tla tlhoga mo mmusomogolong ono, mme le le lengwe le tla tlhagelela thata. Dinaka tseno tse di lesome ke eng, mme lonaka lo lonnye lone ke mang? Lonaka lo lonnye le tsamaisana jang le tlhaloso ya setshwantsho se segolo se se bonweng ke Nebukadenesare? Setlhogo se se mo go tsebe 14 se tla tlotla ka dikarabo tsa dipotso tseo.